Super 30 Box Office Collection Day 14: ऋतिक रोशन की फिल्म का धाकड़ प्रदर्शन दूसरे हफ्ते भी रहा जारी, कमाए इतने करोड़  
ऋतिक रोशन की फिल्म ने रिलीज के दूसरे हफ्ते भी किया शानदार प्रदर्शन
 'सुपर 30' की उड़ान रही जारी
फिल्म समीक्षकों से लेकर दर्शकों ने भी की 'सुपर 30' की तारीफ
Super 30 Box Office Collection Day 14: बॉलीवुड एक्टर ऋतिक रोशन (Hrithik Roshan) की फिल्म 'सुपर 30 (Super 30)' का जबरदस्त प्रदर्शन ऐसा रहा कि इसने दूसरा हफ्ता पूरा होने से पहले ही 110 करोड़ रुपए का आंकड़ा पार कर लिया. वहीं, फिल्म के कॉन्सेप्ट और ऋतिक रोशन (Hrithik Roshan) की एक्टिंग ने भी दर्शकों का खूब दिल जीता है. खास बात तो यह है कि फिल्म को भारत के पांच राज्यों में टैक्स फ्री कर दिया गया है, जिसमें बिहार, राजस्थान, उत्तर प्रदेश, गुजरात और दिल्ली शामिल है.तरण आदर्श के ट्वीट के मुताबिक 'सुपर 30 (Super 30)' ने बीते गुरुवार यानी 25 जुलाई को 3.03 करोड़ रुपए की कमाई की है. ऐसे में 'सुपर 30 (Super 30)' ने दूसरे हफ्ते के अंतिम दिन 113.71 करोड़ रुपए का कलेक्शन किया है.  
#Super30 shows its stamina in Week 2... Contribution from #Mumbai [₹ 35.13 cr] and #DelhiUP [₹ 23.57 cr] circuits is driving its biz... [Week 2] Fri 4.52 cr, Sat 8.53 cr, Sun 11.68 cr, Mon 3.60 cr, Tue 3.34 cr, Wed 3.16 cr, Thu 3.03 cr. Total: ₹ 113.71 cr. India biz.

ऋतिक रोशन (Hrithik Roshan) और मृणाल ठाकुर की फिल्म 'सुपर 30 (Super 30)' को फिल्म समीक्षकों के साथ ही दर्शकों ने भी खूब सराहा है. इतना ही नहीं, दर्शकों ने फिल्म में कलाकारों की एक्टिंग से लेकर इसकी सिनेमेटोग्राफी की भी खूब तारीफ की है. बता दें कि 'सुपर 30' ने पहले हफ्ते 75.85 करोड़ रुपये की कमाई की है, और दूसरे वीकेंड की बात करें तो फिल्म ने दूसरे हफ्ते शुक्रवार को 4.52 करोड़ रुपये, शनिवार को 8.53 करोड़ रुपये और रविवार को 11.68 करोड़ रुपये कमाए थे. इसके अलावा फिल्म ने दूसरे सोमवार को 3.60 करोड़ रुपए, मंगलवार को 3.34 करोड़ रुपए और बुधवार को 3.16 करोड़ रुपए का कलेक्शन किया है.


ऋतिक रोशन (Hrithik Roshan) की फिल्म 'सुपर 30 (Super 30)' बिहार के मैथमेटिशियन आनंद कुमार के जीवन पर आधारित है, जिन्होंने पिछड़े पृष्ठभूमि के बच्चों को मुफ्त में आईआईटी की तैयारी करवाई. इस फिल्म के जरिए लोगों को न केवल आनंद कुमार (Anand Kumar) के बारे में पता चला है, बल्कि उनके जीवन की कई कहानियां भी सुनने को मिली हैं.  इसके अलावा फिल्म में ऋतिक रोशन की एक्टिंग को भी उनकी सबसे बेस्ट परफॉर्मेंस माना जा रहा है.